ཡང་ཁི་རོ་སིས་བསྡོམས་རྩིས་ཀྱི་དན་གྲངས་མང་པོ་ལ་གཞི་བྱས་ཏེ་སྨྲས་པ།འདི་ལྟར་བརྩི་བ་དོན་དང་མཐུན་པ་ཡིན་དགོས་པར་ངེད་ཀྱིས་འདོད་པ་ཡིན་ཏེ།དངོས་པོ་རྣམས་འཕེལ་རྒྱས་སུ་འགྲོ་བའི་ད་ལྟའི་འགྲོས་ཚད་འདི་ལ་གཞིགས་ན་དུས་རབས་རྗེས་མ་འདིའི་ནང་དུ་མིའི་རིགས་ཀྱི་སྐད་ལས་བརྒྱ་ཆ༩༠ཐམ་པ་དེ་གལ་ཏེ་དངོས་སུ་ཤི་བར་མ་གྱུར་ཀྱང་ངེས་པར་འཆི་བའི་གནས་སུ་འགྱུར་ཞེས་ཟེར།དེ་ལྟ་ན་ནི་སྐད་རིགས༦༠༠ཙམ་མ་གཏོགས་གཞན་ཐམས་ཅད་འཆི་ངེས་སུ་འགྱུར་བ་ཡིན།ཚོད་རྩིས་འདིའི་དབང་དུ་བྱས་ན་སྐད་རིགས་དྲུག་སྟོང་ཡར་མར་ཙམ་ཞིག་ནུབ་པར་འགྱུར་བས་ཕལ་ཆེར་གཟའ་འཁོར་གཅིག་ཙམ་མམ་གཅིག་ལྷག་ཙམ་རེ་ལ་སྐད་རིགས་རེ་ཤི་བའམ་འཆི་ངེས་ཀྱི་གནས་སུ་འགྱུར་དགོས་པ་ཡིན།